**รายงานการประชุมสำนักงานพัฒนาชุมชนอำเภอนครไทย**

ครั้งที่ 10 /๒๕๕8

**วันที่ 12 ตุลาคม ๒๕๕8 เวลา 14.00 น.**

**ณ ห้องประชุมสำนักพัฒนาชุมชน อำเภอนครไทย**

**ผู้เข้าร่วมประชุม**

|  |  |  |
| --- | --- | --- |
| **ลำดับ** | **รายชื่อ** | **ตำแหน่ง** |
| **1** | **ว่าที่ ร.ต. สุนิมิต ชุ่มพงษ์** | **พัฒนาการอำเภอนครไทย ประธาน** |
| **2** | **จ.ส.ต. อนันท์ สามภักดี**  | **นักวิชาการพัฒนาชุมชนชำนาญการ** |
| **3** | **นาย สาคร แก้วบัวรมย์** | **นักวิชาการพัฒนาชุมชนชำนาญการ** |
| **4** | **นาย กิตติชัย เชื้อหมอ** | **นักวิชาการพัฒนาชุมชนปฏิบัติการ** |
| **5** | **นาย สุชาติ ลีหกุล** | **นักวิชาการพัฒนาชุมชนปฏิบัติการ** |
| **6** | **นาย อภิชัย สุภา** | **นักวิชาการพัฒนาชุมชนปฏิบัติการ** |
| **7** | **นาย ชญาน์วัต ผิวผ่อง** | **อาสาพัฒนา(อสพ.)** |

**เปิดประชุม 14.00 น.**

**ระเบียบวาระที่ ๑ เรื่องประธานแจ้งให้ที่ประชุมทราบ**

ว่าที่ ร.ต.สุนิมิต ชุ่มพงษ์ พัฒนาการอำเภอนครไทย แจ้งที่ประชุม

 1.1 พระเจ้าหลานเธอ พระองค์เจ้าพัชรกิติยาภา เสด็จเยือนภูหินร่องกล้า อำเภอนครไทยจังหวัดพิษณุโลก ในวันที่ 17 – 21 ตุลาคม 2558 ขอให้เจ้าหน้าทุกคนเตรียมความพร้อมในการรับเสด็จพระเจ้าหลานเธอ พระองค์เจ้าพัชรกิติยาภา

 ๑.2 จังหวัดฯ ได้จัดประชุมเพื่อเพิ่มประสิทธิภาพเจ้าหน้าที่ในการขับเคลื่อนงานพัฒนาชุมชน ในปี 2559 โดยมี นายชูชาติ กีฬาแปง ผู้ว่าราชการจังหวัดพิษณุโลก มาเปิดการประชุมและพบปะพูดคุยและมอบนโยบาย ใน วันที่ 20-21 ตุลาคม 2558 ณ ศูนย์ศึกษาและพัฒนาชุมชนจังหวัดพิษณุโลก

 1.3 งานประเพณีปักธงชัย วันที่ 19 – 25 พฤศจิกายน 2558 ณ บริเวณรอบอนุสาวรีย์ พ่อขุนศรีอินทราทิตย์(บางกลางท่าว) โดยมีการจัดจำหน่ายสินค้า OTOP ภายในงานด้วย

**มติที่ประชุม** รับทราบและถือปฏิบัติ

**ระเบียบวาระที่ ๒** **รับรองรายงานการประชุม**

**มติที่ประชุม** รับรองรายงานการประชุม ครั้งที่ 9/2558 ลงวันที่ 2 กันยายน 2558

**ระเบียบวาระที่ ๓** **เรื่องสืบเนื่อง**

ประชุมกรมฯ

 3.1 จากการอบรมสัมมนา โครงการริเริ่มสร้างสรรค์ ปี 2559 ณ ศูนย์ศึกษาและพัฒนาชุมชนจังหวัดพิษณุโลก และศึกษาดูงานธนาคารความดี ณ องค์การบริหารส่วนตำบลหัวง้ม อำเภอพานจังหวัดเชียงราย ได้ข้อสรุปแนวทางการดำเนินงาน “ โครงการพิษณุโลกเพชรน้ำหนึ่ง” คือ เจียรนัยคน เพื่อเจียรนัยงาน โดยเจ้าหน้าที่รับองค์ความรู้จากจังหวัดและนำมาพัฒนางานระดับตำบล และวางแนวทางการปฏิบัติคือ 1 ตำบล 3 หมู่บ้าน จากที่ประชุมประจำเดือนอำเภอนครไทย ที่ประชุมเสนอ ดังนี้

 สำนักงานพัฒนาชุมชนอำเภอนครไทย ได้เสนอตำบลนาบัว ซึ่งได้รับงบประมาณ ในปี 2559 , ตำบลหนองกะท้าว และตำบลบ้านพร้าว โดยเชิญ ศจพ.อ. ร่วมประชุมและร่วมประชาคม เพื่อขอความเห็นชอบในการคัดเลือกตำบลในการดำเนินงาน

 โดยการเตรียมความพร้อมการดำเนินงานนั้น ให้พูดคุยแนวทางกับผู้นำ นัดกำนัน/ผู้ใหญ่บ้านและศจพ.ต. เข้าร่วมประชุม ซึ่งทีมตำบลจะประกอบด้วย

* ผู้ใหญ่บ้าน จำนวน 3 หมู่บ้าน
* ผู้แทนองค์การบริหารส่วนตำบล
* ผู้นำอาสาพัฒนาชุมชน(ผู้นำ อช.)
* พัฒนากรประจำตำบล
* กำนันและปราชญ์ชาวบ้าน

พัฒนาการอำเภอฯ ให้พัฒนากรประจำตำบล ประสานการจัดประชุม กลั่นกรองคัดเลือกหมู่บ้านเข้าร่วมโครงการฯ ร่วมกับผู้นำ

**มติที่ประชุม** รับทราบและถือปฏิบัติ

จ.ส.ต.อนันท์ สามภักดี เรื่องประชุม video conference

3.2 จากการประชุมสำนักงานพัฒนาชุมชนจังหวัดพิษณุโลก วันที่ 9 ตุลาคม 2558

ได้มีการ video conference โดย นายอภิชาติ โตดิลกเวชช์ อธิบดีกรมการพัฒนาชุมชน ได้มีการพูดคุยในเรื่อง

งบยุทธศาสตร์จังหวัดฯ โดยรัฐบาลได้เน้นเศรษฐกิจฐานรากและหมู่บ้าน OVC (OTOP Village Champion)

* การจัดงาน OTOP City ในระหว่างวันที่ 29 มกราคม 2559 ถึง 7 กุมภาพันธ์ 2559 โดยจะมีการคัดสรรผลิตภัณฑ์ OTOP ในเดือน พฤศจิกายน 2558
* พัฒนาการจังหวัดพิษณุโลก ได้เน้นย้ำเรื่องการขับเคลื่อนยุทธศาสตร์ ปี 2559 โดยศึกษาได้จากคู่มือการดำเนินงาน ปี 2559 ที่ได้จัดส่งให้แล้ว
* การแก้ไขข้อมูล จปฐ. ในเรื่องเลข 13 หลักซ้ำ ให้แก้ไขและส่งภายใน วันที่ 26 ตุลาคม 2558
* กองทุนพัฒนาบทบาทสตรี หมู่ 2 กับ หมู่ 13 ตำบลหนองกะท้าว ยังคงมีหนี้ค้างชำระอยู่ โดยมีหนี้ค้างชำระ จำนวน 68,000 บาท แต่ตกลงจะผ่อนชำระเดือนละ 4,000 บาท

พัฒนาการอำเภอฯ ได้สั่งการให้ช่วยกันคัดเลือกหมู่บ้าน OVC ที่ประชุมร่วมกันคัดเลือกแล้ว ผลการคัดเลือกคือ บ้านนาบัว หมู่ที่ 4 ตำบลนาบัว โดยให้ทำงานเป็นทีมอำเภอ และให้เริ่มสำรวจข้อมูล จปฐ. ปี 2559 โดยสามารถเริ่มดำเนินการได้แล้ว

**มติที่ประชุม** รับทราบและถือปฏิบัติ

**ระเบียบวาระที่ ๔ เรื่องสั่งการ**

ประธานฯ สั่งการ

 ๔.1 เรื่องบริหารจัดการสถานที่เพื่อจัดจำหน่ายและแสดงสินค้า OTOP

- การประชุมเพื่อบริหารจัดการสถานที่เพื่อจัดจำหน่ายและแสดงสินค้า OTOP บริเวณแยกบ้านแยง วันที่ 12 ตุลาคม 2558 ณ เทศบาลตำบลบ้านแยง โดยมีการประชุมร่วมกับคณะกรรมการพัฒนาสตรีตำบลบ้านแยง(กพสต.) เพื่อมอบอาคารและวางแผนการบริหารจัดการ จำนวน 3 อาคาร โดยมีคณะกรรมการ 7 คน แบ่งเป็นจาก กพสต. 4 คน และ OTOP 3 คน ดังนี้

 รายชื่อคณะกรรมการบริหาร

1. นางนารี แก้ววิชิต
2. นางชมัยพร เปื่ยมชาวนา
3. นางวันเพ็ญ สิงห์กรี

ให้ดำเนินการคัดเลือก ประธาน, รองประธาน และเลขาฯ ต่อไป

1. นางบุญภาค จันแสน
2. นางคำไคล ศรีคงไพร
3. นางบุญชู สุทธิ
4. นางสนิท จันทะวงศ์สิง

 โดยแบ่งการบริหารจัดการอาคารต่างๆ ดังนี้

* อาคารที่ 1 กพสต. เป็นผู้บริหารจัดการ
* อาคารที่ 2 ผู้ประกอบการ OTOP เป็นผู้บริหารจัดการ
* อาคารที่ 3 (ห้องน้ำ)กพสต. เป็นผู้บริหารจัดการ

- โดยให้คณะกรรมการเป็นผู้บริหารจัดการ และเทศบาลตำบลบ้านแยงให้การดูแลปรับปรุงอาคารสถานที่ และน้ำ-ไฟ จัดให้มีการประชาสัมพันธ์ติดป้ายบอกระหว่างทางเป็นระยะ และสามารถดำเนินการจำหน่ายสินค้าช่วงสิ้นเดือน ตุลาคม 2558 เป็นต้นไป

 - สำหรับกลุ่มผู้ประกอบการที่สนใจจะลงทะเบียนเพิ่ม สามารถให้มาลงชื่อเพื่อรอการลงทะเบียนเพิ่ม ได้ที่สำนักงานพัฒนาชุมชนอำเภอนครไทย

พัฒนาการอำเภอฯ สั่งการให้เจ้าหน้าที่พัฒนาชุมชน ได้สนับสนุนการดำเนินงานของคณะกรรมการบริหารอาคารสถานที่บริเวณแยกบ้านแยงอย่างใกล้ชิด

**มติที่ประชุม** รับทราบและถือปฏิบัติ

**ระเบียบวาระที่ ๕ เรื่องอื่นๆ**

ประธานฯ

5.1 เรื่องการร้องเรียนการดำเนินงานกองทุนหมู่บ้านและกองทุนอื่นๆ ให้ติดตามการดำเนินงานกองทุนหมู่บ้านอย่าให้เกิดการร้องเรียนหรือเกิดปัญหา เนื่องจากเมื่อเกิดการร้องเรียนแล้วนั้น การแก้ไขจะสามารถทำไปได้ค่อนข้างยาก

 5.2 นโยบายประหยัดน้ำ/ไฟ ให้เจ้าหน้าที่ทุกคนช่วยกัน

พัฒนาการอำเภอฯ สั่งการให้ติดตามและทำความเข้าใจในเรื่องกองทุนหมู่บ้าน ให้ยึดตามระเบียบอย่างเคร่งครัด ในทุกกองทุนฯ

**มติที่ประชุม** รับทราบและถือปฏิบัติ

**ปิดประชุมเวล**า **15.00 น.**

 ลงชื่อ นายชญาน์วัต ผิวผ่อง ผู้จดบันทึก

 ( นายชญาน์วัต ผิวผ่อง )

 อาสาพัฒนา

 ลงชื่อ ว่าที่ ร.ต. สุนิมิต ชุ่มพงษ์ ตรวจบันทึก

 (สุนิมิต ชุ่มพงษ์)

 พัฒนาการอำเภอนครไทย